
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27P/30/2024 8724201155 08. 08. 2024 JUDr. Monika Heldáková ECLI:SK:OSPP:2024:8724201155.4
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci manžela A. B., nar. XX.XX.XXXX, trvale bytom C.. D. XXX, XXX XX E. F. D., G. H., t. č. I. XX, XXX XX I. J. K. K., F. L. H. a manželky M. B., H. N., nar. XX.XX.XXXX, trvale bytom mesto M., t. č. A. X, XXX XX L., o návrhu manžela na rozvod manželstva a úpravu rodičovských práv a povinností rodičov na čas po rozvode k mal. O. B., nar. XX.XX.XXXX, bytom ako matka a B. B., nar. XX.XX.XXXX, bytom ako otec, obaja zastúpení procesným opatrovníkom Úradom práce, sociálnych vecí a rodiny Kežmarok, takto rozhodol: I. Manželstvo manžela A. B., nar. XX.XX.XXXX a manželky M. B., H. N., nar. XX.XX.XXXX, uzavreté dňa 30.09.2016 v Kežmarku, zapísané v knihe manželstiev matričného úradu Kežmarok, vo zv. 24, ročník 2016, str. 31, por. č. 122, rozvádza. II. Na čas po rozvode schvaľuje rodičovskú dohodu v tomto znení: Maloletá O. B., nar. XX.XX.XXXX, sa na čas po rozvode zveruje do osobnej starostlivosti matky. Otec sa z a v ä z u j e prispievať na výživu maloletej O. sumou 87,- eur mesačne, vždy do 15. dňa v mesiaci vopred k rukám matky, odo dňa právoplatnosti rozsudku o rozvode manželstva. Maloletý B. B., nar. XX.XX.XXXX, sa na čas po rozvode zveruje do osobnej starostlivosti otca. Matka sa z a v ä z u j e prispievať na výživu maloletého B. sumou 30% zo sumy životného minima na nezaopatrené neplnoleté dieťa mesačne, vždy do 15. dňa v mesiaci vopred k rukám otca, odo dňa právoplatnosti rozsudku o rozvode manželstva. Obaja rodičia sú oprávnení a povinní maloleté deti zastupovať v bežných veciach a spravovať ich majetok. Styk otca s maloletou O. s a n e u p r a v u j e. Styk matky s maloletým B. s a n e u p r a v u j e. III. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor
vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. (§ 27 ods. 1 zákona č. 36/2005 Z. z. Zákona o rodine a o zmene a doplnení niektorých zákonov). Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

